Държавен вестник, бр. 89, 2024 г., стр. 19

БРОЙ  89	
Д Ъ Р Ж А В Е Н  В Е С Т Н И К 	
СТР.  19   
(b) Разпоредбите на буква (a) от този па­
раграф могат да се прилагат и в населените 
места.“
В параграф 6 буква (с) се изменя, както 
следва:
„При пресичане на платното за движение 
на място, където няма пешеходна пътека, 
обозначена с пътен знак или с пътна марки­
ровка, пешеходците не трябва да навлизат в 
платното за движение, преди да се убедят, че 
могат да направят това, без да попречат на 
движението на пътните превозни средства. 
Пешеходците трябва да пресичат платното за 
движение под прав ъгъл спрямо неговата ос.“
17. В член 21 от Конвенцията (Поведение 
на водачите по отношение на пешеходците):
Непосредствено след параграф 1 на този 
член се добавя допълнителен параграф, 
както следва:
„При спазване на разпоредбите на член 7, 
параграф 1 и член 13, параграф 1 от Конвен­
цията, когато на платното за движение няма 
пешеходна пътека, обозначена с пътен знак 
или с пътна маркировка, водачите, които 
завиват в друг път, трябва да извършат това, 
като осигурят предимство на пешеходците, 
които вече се намират на платното за дви­
жение, при условията, предвидени в член 20, 
параграф 6 от Конвенцията, при което, ако 
е необходимо, водачите трябва да спрат, за 
да пропуснат преминаващите пешеходци.“
Разпоредбата на параграф 3 няма да се 
прилага.
18. В член 23 от Конвенцията (Спиране 
и паркиране) се правят следните изменения 
и допълнения:
Параграф 1 се изменя, както следва:
„Извън населените места спрените или 
паркирани пътни превозни средства и спре­
ните животни трябва, доколкото е възможно, 
да бъдат разположени извън платното за 
движение. Във и извън населените места те 
не трябва да се разполагат на велосипедните 
алеи, по тротоарите или по банкетите, специ­
ално определени за движение на пешеходци, 
с изключение на случаите, разрешени от 
националното законодателство.“
Параграф 2, буква (b) се изменя, както 
следва:
„Пътните превозни средства, освен двуко­
лесните велосипеди, двуколесните мотопеди и 
двуколесните мотоциклети без кош, не трябва 
да бъдат паркирани на платното за движение 
едно до друго в две колони. Спирането или 
паркирането на пътните превозни средства 
трябва да бъде успоредно на границата на 
платното за движение, освен ако условията 
на мястото позволяват друго.“
Параграф 3, буква (а) се изменя, както 
следва:
„Спирането или паркирането на пътно 
превозно средство на платното за движение 
е забранено:
(i) на разстояние, по-малко от 5 m (16,5 
фута) преди пешеходни пътеки, на пешеходни 
пътеки, на велосипедни пътеки и на желе­
зопътни прелези;
(ii) върху трамвайни или железопътни 
релси, минаващи по пътя, или близо до та­
кива релси по такъв начин, че да се пречи 
на движението на трамваите или влаковете;“.
Непосредствено след точка (ii) на па­
раграф 3, буква (а) на този член се добавя 
следният текст:
„на кръстовища или в близост до тях, на 
разстояние по-малко от 5 m (16,5 фута) от 
продължението на границата на най-близкото 
напречно платно за движение, освен ако не 
е указано друго с пътни знаци, сигнали или 
пътна маркировка.“
Непосредствено след точка (iii) на параграф 3, 
буква (b) на този член се добавя следният 
текст:
„на всяко място, където пътното превозно 
средство би закрило пътни знаци или пътни 
светофари от полезрението на участниците 
в движението.“
В параграф 3, буква (с) точка (i) се изменя, 
както следва:
„близо до железопътните прелези на раз­
стояние, установено от националното зако­
нодателство, както и на разстояние по-малко 
от 15 m (50 фута) преди и след спирките на 
автобусите, тролейбусите и релсовите пътни 
превозни средства, освен ако националното 
законодателство не предвижда по-малко 
разстояние;“.
Разпоредбата на параграф 3, буква (c), 
точка (v) няма да се прилага.
Параграф 5 се изменя, както следва:
„(а) Всяко моторно превозно средство, 
освен двуколесните мотопеди или двуколес­
ните мотоциклети без кош, както и всяко 
ремарке, прикачено или не към превозно 
средство, трябва, когато е неподвижно на 
платното за движение извън населено място, 
да бъде сигнализирано по такъв начин, че 
своевременно да бъдат предупредени прибли­
жаващите се водачи за неговото присъствие:
i) ако водачът е бил принуден да спре 
своето пътно превозно средство на място, 
където спирането е забранено в съответствие 
с разпоредбите на параграф 3, буква (b), точ­
ка (i) или (ii) на този член от Конвенцията;
ii) ако условията са такива, че приближа­
ващите водачи не могат или трудно могат 
да забележат навреме препятствието, кое­
то представлява спрялото пътно превозно 
средство.